**О Б Я В А**

 Община Пловдив започва кампания за превенция на репродуктивното здраве. Във връзка с това в „Диагностично-консултативен център І – Пловдив” ЕООД, пл. „Понеделник пазара” № 5 ще се проведе безплатно скринингово изследване на жители на гр. Пловдив на възраст до 35 години. В него ще бъдат обхванати 90 мъже и 89 жени. Пакетът от процедури включва:

* за жените – преглед при специалист акушер-гинеколог с вземане на цитонамазка и изследване на Антимюлеров хормон;
* за мъжете – преглед при уролог за наличие на варикоцеле, изследване на спермограма по критериите на СЗО и виталност на сперматозоидите.

 **Желаещите да се включат в скрининговото изследване, трябва да отговарят на следните критерии:**

 1. Да са български граждани, притежаващи постоянен или настоящ адрес на територията на община Пловдив;

 2. Да нямат задължения към община Пловдив по отношение на местни данъци и такси;

 3. Да нямат прекъснати здравноосигурителни права към момента на подаване на заявлението за участие в скрининговото изследване;

 4. Да са пълнолетни – във възрастовата граница до 35 години;

 5. Да не са поставени под запрещение към момента на провеждане на скрининговото изследване;

 6. Да не са включени в процедура за лечение на стерилитет.

 Документи /декларация и заявление, публикувани на сайта на Община Пловдив в секция „Обяви“/ за участие в скрининговото изследване ще се приемат в срок до 15.12.2021 г., в канцеларията на „Диагностично-консултативен център І – Пловдив” ЕООД, пл. „Понеделник пазара” № 5, ет. 3, кабинет № 69, всеки работен ден от 8 до 12 часа, телефон за връзка: 032 656 433.